Nocivitatea produselor pentru bebeluși

Toată lumea spune că trebuie să fim în pas cu tendințele actuale! Suntem doar în secolul XXI. De ce să mai fierbem scutecele pentru copii când există tot felul de scutece pe piață și atâtea loțiuni și pudre ce reprezintă atâtea oportunități. În principiu asta este adevărat dar legat de tot ceea ce are nevoie un nou născut oare chiar așa să fie? Îngrijirea bebelușilor este mai complicată decât se crede.

Pielea lor este sensibilă, are nevoie de o atenție specială în primii ani de viață, așa că trebuie multă atenție la ce se folosește de fiecare dată când vrem să avem grijă de bebeluș și de sănătatea lui. Produsele pentru îngrijirea bebelușilor pot fi diverse: uleiuri, loțiuni, pudre, șampoane, săpun și multe alte tipuri de creme folosite doar pentru cei mici. Cu ele bebelușul se menține curat și gata să își desfășoare activitățile de zi cu zi. Și asta este foarte important mai ales în primele luni și în primii ani de viață. Bebelușul are nevoie de o îngrijire perfectă dacă vrem să se simtă confortabil mereu și să se dezvolte în cel mai sănătos mod posibil.

Dacă vom căuta pe internet produse pentru îngrijirea bebelușilor vom vedea că sunt zeci sau sute de astfel de produse și va fi extrem de greu să te oprești doar la unele. Fiecare producător și magazin on-line va încerca să ne atragă și va avea oferte excelente, descrieri atractive și produse uimitoare, cu efecte peste așteptări. Trebuie totuși să vedem și dincolo de marketingul foarte bun și aventura de a cumpăra produse de îngrijire care pot să nu fie chiar așa cum sunt descrierile de pe diverse site-uri. Informațiile obținute în acest mod nu trebuie să înlocuiască consultarea unui specialist sau vizita la un medic. Concluziile sau referințele nu sunt tipice și pot varia de la individ la individ și pot depinde de stilul de viață al fiecăruia, de starea de sănătate, dar și de alți factori.

Chiar dacă există mai demult o anecdotă care spunea așa: Înainte te duceai la medic pentru a ști ce boală ai. Azi trebuie să știi ce boală ai ca să știi la ce medic te duci… în acest caz informațiile nu trebuie să înlocuiască un diagnostic avizat. Părinții nou născutului sunt asaltați din toate părțile și în moduri diverse la acest capitol. Scutecele și șervețelele umede trebuie să fie fără alcool și fără parfum – nu ai voie să cumperi șervețele sau scutece cu miros puternic, pline de parfum. Ele vor irita rău pielea și te vei chinui cu bebe mai ales dacă pielea sa este foarte sensibilă.

Trebuie analizate materialele și texturile produselor – nu trebuie cumpărat chiar orice mai ales materiale și produse pentru îngrijire. Faptul că substanțele periculoase au invadat cosmeticele, nu mai este de multă vreme un secret. Consumatorii s-au educat, totuși, și au învățat să achiziționeze produsele semnalizate ca fiind sigure.

Aleg produsele în funcție de încrederea pe care o au în producător, în funcție de numărul de ani pe care brandul îl are de când se află pe piață și, de ce nu, în funcție de ambalaj – pe care scrie de cele mai multe ori că produsul este natural. Un bebeluş crește repede. Azi îţi zâmbeşte şi gângureşte, mâine-poimâine face primii paşi.

Primii 3 ani din viaţa unui omuleţ sunt cei mai importanţi pentru dezvoltarea lui, la fel de importanți ca și turnarea unei temelii trainice pentru casă. De aceea, este musai să fim foarte atenți la ce anume îi expunem. Să fim atenți la cum limităm să sau cum punem o barieră între ei şi substanţele chimice cu potenţial nociv pentru sănătatea lui, care astăzi sunt practic peste tot. De exemplu totuși se întâmplă ca un produs semnalizat ca fiind sigur, să conțină ingrediente extrem de periculoase, cum este de exemplu cazul fenoxietanolului pe care îl întâlnim inclusiv în produse destinate îngrijirii bebelușilor.

Deci hai să vedem ce este fenoxietanolul și de ce nu este indicat să folosim cosmetice în care acesta se află. În afară de cosmetice, fenoxietanolul poate fi întâlnit în vopseluri, lacuri și anumiți combustibili pentru motoarele avioanelor, fiind un conservant special, dar și un solvent pentru acetatul de celuloză sau pentru anumite substanțe decolorante, cerneluri, tușuri și rășini.

Bebelușii și copiii sunt de 10 ori mai vulnerabili la substanțele periculoase din cosmeticele convenționale decât sunt adulții. De aceea, este bine ca pentru bebeluși și copii să fie utilizate cosmetice special formulate pentru ei. Însă, este foarte important să fim atenți la conținutul acestor produse, dar și la proveniența ingredientelor active din formule.

În procesul complex al creșterii unui copil, alegerea produselor adecvate poate fi o provocare semnificativă pentru părinți. Cu atât de multe opțiuni disponibile pe piață, fiecare cu promisiuni și caracteristici specifice, găsirea produselor care să corespundă standardelor de siguranță, sănătate și confort devine o alegere crucială. În acest context, consultarea medicului devine o sursă esențială de orientare, aducând expertiza necesară pentru a face alegeri corecte și adaptate nevoilor specifice ale fiecărui copil.

Medicii subliniază importanța alegerii hainelor fabricate din materiale naturale pentru bebeluși și copii. Bumbacul organic este considerat o opțiune ideală, deoarece:

◆ Previne iritațiile: materialele naturale, cum este bumbacul organic, reduc riscul de iritații și erupții cutanate, asigurând un contact delicat cu pielea bebelușului.

◆ Reglează temperatura: bumbacul permite reglarea temperaturii corpului, menținând o senzație de confort indiferent de condițiile meteorologice.

◆ Contribuie la o creștere sănătoasă: materialele naturale nu conțin substanțe chimice dăunătoare, contribuind astfel la o creștere sănătoasă și la evitarea potențialelor alergii. Dar de ce este atât de vulnerabilă și delicată pielea bebelușilor și a copiilor mici? Suprafața pielii copiilor este încă foarte fină și delicată. Scutul protector al pielii nu este încă suficient de dezvoltat, astfel încât cei mici sunt deosebit de vulnerabili la influențele mediului și la factorii poluanți.

La naștere, pielea este încă în dezvoltare și trebuie să îndeplinească o sarcină extrem de importantă: adaptarea la mediul exterior. Acest proces se finalizează abia la vârsta de 3 ani, de aceea, în primii ani de viață pielea este extrem de sensibilă, uscată, se irită ușor și este deseori roșie, cu mici eczeme. Multe lucruri se schimbă în cadrul unei familii mici, nou formate. Ei trebuie să fie:

◆ Mai conștienți,

◆ Mai naturali,

◆ Mai blânzi.

La nașterea fiecărui bebeluș părinții se întreabă: Care este cea mai bună îngrijire pentru pielea delicată a micuțului lor? Când vine vorba de îngrijirea bebelușului și a copilului, de cele mai multe ori, mai puțin poate însemna mai mult. Folosirea prea multor produse de îngrijire nu este necesară și nici indicată. În primele săptămâni după naștere, este suficient să spălați nounăscutul cu apă călduță. Regula de bază în îngrijirea pielii bebelușilor este evitarea contactului prelungit cu diverse obiecte, care favorizează dezvoltarea bacteriilor și a ciupercilor, menținerea curățeniei pielii și evitarea contactului cu substanțe care o pot irita.

Îmbăierea bebelușului în fiecare seară este obligatorie, iar produsele pe care le utilizați în acest scop trebuie să fie cu potențial alergen scăzut, să nu conțină substanțe care usucă pielea și să fie pe bază de ingrediente naturale. De asemenea, trebuie să acordați o atenție deosebită curățării zonelor mai greu accesibile, precum pliurile de la încheieturi, în care se pot dezvolta agenții patogeni. Scutecele trebuie schimbate rapid și trebuie fixate suficient de lejer, pentru a nu crea un mediu propice dezvoltării bacteriilor care pot cauza, în final, infecții și iritații la nivel cutanat. Materialele, în special textilele, care intră în contact cu bebelușul trebuie să fie delicate, să permită pielii să respire și să nu fie tratate cu substanțe cu potențial iritant.

De aceea, detergenții utilizați pentru spălarea hainelor copiilor trebuie să fie hipoalergenici și creați special pentru pielea sensibilă. Pentru că pielea bebelușului este încă deficitară în melanină, este de evitat expunerea sa la radiații ultraviolete, până la adaptarea completă a stratului epidermic la condițiile mediului exterior. Epoca trecută dar nu… și pierdută trebuie gândită doar din perspectiva neliniară a saltului tehnologic brusc de la a munci din greu la robotizarea unui… dolce far niente, care se poate traduce prin dulce trândăvie. Totul se plătește în viață sau… în cazul ăsta poate chiar în soarta viitoarelor generații.

Nicu Doftoreanu

Contents